stanford-oval/wikipedia huggingface dataset:
ג'ון פביאן קרלסון
ביוגרפיה

ג'ון פביאן קרלסון נולד בקולסבו מחוז קלמר, בסמלנד, שוודיה. משפחת קרלסון היגרה לארצות הברית ב-1884, ובנתה את ביתה בבאפלו, ניו יורק. קרלסון השתתף בשיעורי אמנות בערב בליגת הסטודנטים לאמנות של באפלו, ניו יורק. שם קיבל הדרכה מלוציוס וולקוט היצ'קוק, תלמיד לשעבר באקדמיה קולרוסי בפריז ובליגת הסטודנטים לאמנות בניו יורק.
קרלסון זכה במלגה ב-1903 או 1904 כדי ללמוד אצל לאבל בירג' הריסון במושבה בירדקליף בוודסטוק, ניו יורק. קרלסון החל להציג עבודות בתערוכות לאומיות כמו של המכון לאמנות של שיקגו בשנת 1905. מתקופה זו ואילך, הוא שמר על רצף תערוכות פעיל והגיש עבודות במגוון מדיות ובהצלחה מיוחדת בצבעי מים ושמן. בשנת 1906, בית הספר הקיץ של ליגת סטודנטים לאמנות העניק לקרלסון את המלגה השלישית שלו ללימוד ציור נוף. קרלסון הפך למומחה בסצנות חורף וקיבל מינוי כעוזר הוראה בוודסטוק ב-1908.
ביוגרפיה > קריירה

ב-1911 הוא זכה בפרס החשוב הראשון שלו בתערוכה השוודית-אמריקאית בשיקגו, כאשר נבחר לחברות באקדמיה הלאומית לעיצוב. זמן קצר לאחר מכן, הוא מונה על ידי ליגת הסטודנטים לאמנות למנהל בית הספר לציור נוף בוודסטוק. בשנת 1912 העניק לו מועדון סלמגונדי את פרס וז'ין לצבעי מים, וכן את פרס איזידור הראשון. בשנה שלאחר מכן זכה קרלסון במדליית כסף מאגודת האמנים של וושינגטון.
קרלסון זכה במדליית כסף בתערוכה הבינלאומית של פנמה-פסיפיק של 1915. הוענק לו פרס קרנגי ופרס אלטמן על ידי האקדמיה הלאומית לעיצוב ב-1918, ובשנה שלאחר מכן התפטר מתפקידו כמנהל בית הספר לציור נוף וודסטוק.
בשנת 1920 החל קרלסון ללמד במהלך חודשי הקיץ באקדמיה לאמנות ברודמור בקולורדו ספרינגס, קולורדו. קרלסון ייסד את בית הספר לציור נוף ג'ון פ. קרלסון בוודסטוק בשנת 1922. שלוש שנים מאוחר יותר, האמן נבחר לחבר מלא באקדמיה הלאומית לעיצוב.
בשנת 1928 פרסם קרלסון ספר הדרכה בשם ״עקרונות יסוד של ציורי נוף״. הספר הודפס מחדש ב-1953, 1958, 1970 ו-1973. מהדורות עדכניות יותר נקראו המדריך של Carlson לציור נוף.
הערות שוליים

↑  Swedish-American Works from the Hillstrom Collection - John F. Carlson (Swedish-American, 1874-1945), www.tfaoi.org
↑  Artist Biographies (David Cook Galleries, LLC)
↑  Carlson, John F. (R. H. Love Galleries of Chicago), www.rhlovegalleries.com
↑  John F. Carlson, N.A., 1874-1945: Paintings of Colorado, Canadian and Smoky Mountains : Exhibition III from May 11, 1982 (Vose Galleries of Boston, Inc., Boston, MA: 1982
↑  Antiques & Fine Art - John Fabian Carlson - Biography, www.antiquesandfineart.com
| --- | --- |
בקרת זהויות :  ISNI: 0000 0000 8418 9082  LCCN: n87832754  RKD: 15433  SNAC: w61r8s08  SUDOC: 075535289  ULAN: 500027245  VIAF: 3993797   WorldCat (עם VIAF): 3993797
ויליאם בראדלי למונד

| --- | --- |

 לידה:  1857 אנגוס, הממלכה המאוחדת של בריטניה הגדולה ואירלנד 
 פטירה:  1924 (בגיל 67 בערך) 
 
ויליאם בראדלי למונד (באנגלית: William Bradley Lamond;‏ 1857–1924) היה צייר סקוטי, יליד ניוטייל, אנגוס. לא הייתה לו הכשרה פורמלית באמנות ועבד עבור חברת הרכבות הקלדונית במשך שנים רבות. הוא התמחה בתחילה בדיוקנאות ומאוחר יותר עבד על נופים שתוארו כ"סצנות אימפרסיוניסטיות נמרצות - עם שימוש חזק בצבעי שמן". הוא נבחר לחבר באגודה המלכותית של אמנים בריטים ב-1906, והציג באקדמיה המלכותית, האקדמיה המלכותית הסקוטית ובמכון לאמנויות יפות של גלאזגו.
ביוגרפיה

ויליאם בראדלי למונד הציג לראשונה את יצירותיו בפומבי בתערוכת האמנות של דאנפרמלין ב-1883, ואחריה תערוכת האמנות של דנדי ב-1884. חמש שנים לאחר מכן הציג לראשונה באקדמיה הסקוטית המלכותית. ב-1890 הוא הפך לאחד מהחברים המייסדים של האגודה לאמנויות גרפיות של דנדי והציג עבודות בגלריה של רוברט סקוט בעיר.
העבודה הבולטת הראשונה שלו הגיעה בשנה שלאחר מכן - דיוקן של סמל מיג'ור קילגור מ"הדנדי היילנדרס". בסביבות 1894, הוא יצר את אחד הנושאים הרווחיים ביותר שלו - סצנות חוף בהשתתפות מלקטי אצות בעבודה עם סוס ועגלה. הוא הציג סצנה אחת כזו אצל סקוט, ש"איבנינג טלגרף" כינה את היצירה כ"קטע מבריק של עבודה מבריקה". עד מהרה הוא נקנה על ידי אספן מקומי ולמונד צייר עוד הרבה וריאציות על אותו נושא.(1896).
ביוגרפיה > הצלחה

בשנת 1895 הייתה לו השנה המוצלחת ביותר, כשהוא הופיע במכון גלאזגו והסתיימה בתערוכה של ציורים ורישומים בסטודיו שלו. אף שלמונד נמנע מאמנות מודרנית, הקומפוזיציות שלו נתפסו לעיתים קרובות כמיוחדות בשל העדפתו ללכוד אפקטים מסוימים במקום בחירת נושא בשל המשמעות החברתית או הסמלית שלו, בניגוד לציירי דנדי אחרים כמו ג'ון דאנקן או סטיוארט קרמייקל.
בשנת 1898, 60 מציוריו נמכרו במכירה פומבית על ידי ויליאם פייף בחדרי האספה של העירייה, והניבו מחירים של עד 19 גינאה. בשנת 1900 הוא הופיע באקדמיה המלכותית בפעם הראשונה, ועד מהרה החל לטפח קהל לונדוני. בשנת 1902 הוא פתח את תערוכת היחיד הראשונה שלו בלונדון, בגלריה של קליפורד בהיימרקט. למרות שמאיירים וקריקטוריסטים רבים של דנדי זכו להצלחה בלונדון (כגון מרטין אנדרסון ומקס קאופר), ציירי העיר רק לעיתים רחוקות השפיעו כל כך בבירה.
למונד חזר ללונדון ב-1903 כדי לקבל על עצמו מספר עבודות ומאוחר יותר באותה שנה נבחר לחבר באגודה המלכותית של האמנים הבריטיים.
הוא המשיך להציג עבודות בתערוכות אך ב-1906 בריאותו התדרדרה והוא הפחית בעבודתו.
בקיץ 1908 למונד חזר לדנדי, שם ערך תערוכה של עבודותיו האחרונות בסטודיו החדש שלו בשנה שלאחר מכן עבר שוב ושם נשאר עד סוף חייו. בשנת 1915 הוא זכה לפטרון ידוע הארי לאודר, שהזמין ממנו שני ציורים וביקר אותו מעת לעת בדנדי או באוכמיטי.
ביוגרפיה > מאוחר יותר ומוות

במהלך מלחמת העולם הראשונה, למונד המשיך לצייר כתמיד, בילה את הקיץ שלו באוכמיטי ואז הראה את התוצאות בתערוכות בסטודיו שלו בסתיו.
למונד מת מדלקת ריאות ב-1924 בביתו ברחוב ויליאם.
כדי לנסות למכור את ציוריו שנותרו, נערכה תערוכת זיכרון בגלריות ויקטוריה ב-1925, שהציגה 68 יצירות שהושאלו על ידי אספנים שונים, יחד עם ציורים רבים שנתרמו על ידי חבריו האמנים בכדי לגייס כסף לפרנסת אלמנתו ולהקים מצבה מעל קברו בבית העלמין המזרחי.
גלריה

בית הדייג
סוסים בשדה
מעבורת בדנדי
מעגן באנגוס
הערות שוליים

↑  William B Lamond". Exploreart.co.uk: Historic Art. Retrieved 2 November 2012.
↑  "William Bradley Lamond". Leighton Fine Art. Retrieved 20 June 2010. (NB birthplace is misspelled as "Newtyre")
↑  "William Bradley Lamond". Premier Paintings.
↑  Jarron, Matthew (2015). Independent & Individualist – Art in Dundee 1867–1924. Abertay Historical Society: University of Dundee Museum Services. p. 112.
↑  Dundee Evening Telegraph". 1894.
↑  Dundee Evening Telegraph". 1903.
↑  Jarron, Matthew (2015). Independent & Individualist” – Art in Dundee 1867-1924. Abertay Historical Society: University of Dundee Museum Services. p. 114.
| --- | --- |
בקרת זהויות :  RKD: 47682 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויליאם בראדלי למונד".
כפר דייגים
צנזורה ב-MTV

צנזורה ב-MTV הוא נושא שנוי במחלוקת. רשת המוזיקה ספגה ביקורת על צנזורה לכאורה בתוכניות ובווידאו קליפים. לאורך עשרות השנים, MTV שינתה או הסירה תוכניות מלוח הזמנים של הערוץ כדי לטפל בתלונות; וסרטוני מוזיקה צונזרו, הועברו להשמעה בשעות הלילה המאוחרות, או נאסרו להשמעה בתוכניות הערוץ.
צנזורה של תוכניות באורך מלא

בתחילת המאה ה-21, סדרת הטלוויזיה ג'קאס הייתה נתונה לצנזורה, בעיקר בשל הנטייה של צופים צעירים לחקות את הפעלולים שנעשו במסגרת התוכנית. הסנאטור ג'ו ליברמן דחק ב-MTV לקחת אחריות על תוכן התוכנית. בעקבות הביקורת שקיבלה MTV, העבירה את שעת השידור של הסדרה ל-22:00 בערב, והגבילה את התוכנית. כתוצאה מכך, התוכנית בוטלה ולא שודרה יותר ב-MTV, לאחר עזיבה של מספר חברי צוות של התוכנית.
ההשפעה של MTV השפיעה גם על תוכנית האנימציה המפורסמת שלה, ביוויס ובאטהד. בעקבות ילד ששרף את ביתו לאחר שצפה לכאורה בתוכנית, מפיקי MTV העבירו את התוכנית ממשבצת הזמן של 19:00 בערב ל-23:00 בערב. הנטייה של ביוויס להדליק מצית ולזמר את המילה "fire" הוסרה מפרקים חדשים, וסצנות שנויות במחלוקת הוסרו מפרקים קיימים בשידור החוזר שלהם. חלק מהעריכות היו כה נרחבות שכאשר יוצר הסדרה, מייק ג'אדג' (אנ'), הרכיב את תקליטורי האוסף של הסדרה, Beavis and Butt-Head: The Mike Judge Collection, הוא העיר כי: "ייתכן וחלק מהפרקים האלו אפילו לא קיימים בצורתם המקורית".
מועצת הטלוויזיה והמדיה של ההורים (אנ') טענה כי ניתן להבחין בקלות חלק ניכר מהחומר המצונזר ב-MTV בשל ההקשר שבו הוא מוצג.
צנזורה של וידאו קליפים

MTV ערכה וצינזרה לעיתים קרובות וידאו קליפים מטענות של סמים, מין, עירום, אלימות, נשק, הומופוביה, התאבדות, דת או פרסומת, והסירה לחלוטין קללות. בדרך כלל, כל ההשמצות הגזעיות מצונזרות בווידאו הקליפים ובתוכניות שמוצגים ב-MTV‏.
דוגמאות לעריכות שירים כללו:
בשיר "Beautiful Girls" (אנ') של שון קינגסטון, המילה "suicidal" (אובדנית) בפזמון שונתה ל-"in denial" (בהכחשה).
בשיר "They Don't Care About Us" (אנ') של מייקל ג'קסון, MTV החליפה את המילים "Jew me" ו-"kike me" ב-"do me" ו-"strike me", בהתאמה. מאוחר יותר הסביר ג'קסון שהשיר השתמש במילים כדי לתאר דעות קדומות ושזה היה שיקול דעת לקוי לבחור אנשים יהודים כמילות הסבר.
בשיר "This Love" של מארון 5 הורדו המילים "coming" ו-"sinking" עקב קונוטציות מיניות אפשריות.
בשיר "Pumped Up Kicks" של Foster the People הוסרה התייחסויות לנושא השיר שמעז אנשים "outrun my gun" (להתרחק מהאקדח שלי) ולרוץ "faster than my bullet" (מהר מהכדור שלי).
צנזורה של וידאו קליפים > וידאו קליפים שהועברו להשמעה בשעות הלילה המאוחרות

בניסיון להתמודד עם ביקורת על תוכן מסוכן, MTV העבירה לפעמים ווידאו קליפים מסוימים להשמעה בשעות הלילה המאוחרות בפורמט מצונזר.
צנזורה של וידאו קליפים > וידאו קליפים שהועברו להשמעה בשעות הלילה המאוחרות > תוכן מיני

"If I Could Turn Back Time" (אנ') של שר הוזז לשעות אחרי 21:00 בערב עקב לבושה החושפני של הזמרת.
"Baby Got Back" (אנ') של סר מיקס-א-לוט (אנ') שודר רק אחרי 21:00 בערב, בשל תיאורים גרפיים של נשים, לאחר שהתחנה קבעה מדיניות נגד הצגת חלקי גוף של נשים ללא התייחסות לפנים.
"Closer" (אנ') של להקת הרוק התעשייתי האמריקאית, ניין אינץ' ניילז, צונזר מאוד כששודר ב-MTV עקב תמונות מפורשות מינית שהכילו אישה קירחת עירומה לובשת מסיכת צלב, הסולן טרנט רזנור (אנ') קשור באופן מיני, ותמונה של פות, יחד עם הטקסט הידוע לשמצה של השיר "I wanna fuck you like an animal." התוכן הפוגעני הוחלף בתמונה שעליה כתוב "סצנה חסרה".
השיר "Étienne" (אנ') של גוש פאטי (אנ') הועבר להשמעה בשעות הלילה המאוחרות ב-MTV האירופאי ב-1987 עקב סצנת חשפנות.
בפברואר 2004, בעקבות מופע המחצית השנוי במחלוקת של הסופרבול ה-38, שבו תלש ג'סטין טימברלייק באופן מכוון חלק מהבגד של ג'נט ג'קסון, MTV עשתה מספר מאמצים בכדי להגביל את ההופיעה בשעות היום של וידאו קליפים שעלולים להיתפס כבעלי יותר מדי תוכן מיני. בין היתר ניתן למנות את הווידאו קליפים של השירים הבאים:
"Hotel" (אנ') של קאסידי (אנ')
"I Miss You" (אנ') של בלינק-182
"Salt Shaker" (אנ') של יינג יאנג טווינס (אנ') בהשתתפות ליל ג'ון & דה איסט סייד בויז
"Splash Waterfalls" (אנ') של לודאקריס
"The Jump Off" (אנ') של ליל קים בשהתתפות מיסטר צ'יקס (אנ')
"This Love" של מארון 5
"Dirrty" של כריסטינה אגילרה
"Toxic" של בריטני ספירס
צנזורה של וידאו קליפים > וידאו קליפים שהועברו להשמעה בשעות הלילה המאוחרות > מיזוגניה

"Smack My Bitch Up" (אנ') של הפורדיג'י הועבר תחילה לשעות הלילה המאוחרות בתוכנית 120 Minutes (אנ') של MTV ב-7 בדצמבר 1997 עקב קרב אגרוף, סצנות מיניות ושפה לכאורה מיזוגנית, אך הוסר לחלוטין לאחר כשבועיים, בתמיכ הארגון הפמיניסטי, ארגון נשים לאומי. ב-2002, MTV2 (אנ') הציגה את הווידאו קליפ ברשימת הווידאו קליפים הכי שנויים במחלוקת.
צנזורה של וידאו קליפים > וידאו קליפים שהועברו להשמעה בשעות הלילה המאוחרות > תוכן פוליטי

ב-2002, רק MTV2 (אנ') הציגה את הווידאו קליפ של השיר "Gotta Give the Peeps What They Need" של פאבליק אנמי, מאחר שהכיל "free Mumia" (מומיא חינם) במילות השיר.
בשנת 2004, הווידאו קליפ של "Megalomaniac" (אנ') של אינקיובס הועבר לשעות הלילה המאוחרות בשל הצגתם של מנהיג גרמניה הנאצית, אדולף היטלר, ואנשים ששותים שמן.
בשנת 2004, האדרה לכאורה של אלימות בנשק הובילה את MTV להשמיע גרסה ערוכה של הווידאו קליפ של "99 Problems" (אנ') של ג'יי-זי בין 18:00 בערב ל-6:00 בבוקר למחרת.
צנזורה של וידאו קליפים > וידאו קליפים שהועברו להשמעה בשעות הלילה המאוחרות > עריכות זרות

הווידאו קליפ של "Turn Me On" של ריטון ואוליבר הלדנס בהשתתפות וולה מאלינגה (אנ') נערך בערוץ MTV Hits הבריטי-אירי בשל טענות לאלימות: כל הצילומים שבהם מספר רופאים מנסים לחתוך לב של גבר, וכן התקריב לגבר, הוחלפו בסצנות שונות לחלוטין.
וידאו קליפים שנאסרו להשמעה ולצפייה > ב-MTV האמריקאי

מספר ווידאו קליפים, שנתפסו כשנויים במחלוקת, לא הוצגו ב-MTV אפילו בגרסה מצונזרת, מסיבות שונות. בשנות ה-80 של המאה ה-20, קבוצות הורים, כמו המרכז המחקרי המוזיקלי להורים (אנ'), מתחו ביקורת על MTV בשל וידאו קליפים מסוימים בעלי דימויים מפורשים של שטניזם. מאז, MTV פיתחה מדיניות קפדנית שמסרבת לשדר וידאו קליפים שעשויים לתאר פולחן שטן או קנאות אנטי-דתית.
הווידאו קליפים של השירים הבאים נאסרו להמשעה ולצפייה ב-MTV האמריקאי:
"American Life" של מדונה – בוטל על ידי הזמרת והוחלף בגרסה שנייה.
"Arise" (אנ') של ספולטורה – נאסר בשל דימויים דתיים אפוקליפטיים, כולל דמויות צלובות עוטות מסכות גז.
"A Tout le Monde" (אנ') של מגאדת' – נאסר בשל האזכור לכאורה להתאבדות.
"Be Chrool to Your Scuel" של טוויסטד סיסטר – נאסר בשל הצגה של זומבים שעוקסים ביחסי מין בבית ספר.
"Body Language" (אנ') של קווין – נאסר בשל תוכן אירוטי והומאירוטי בווידאו קליפ.
"Bombs" של פיית'לס – נאסר בשל שימוש בדימויים אלימים, על אף שמטרתו להעביר מסר אנטי-מלחמתי.
"California" של וקס (אנ') – נאסר בשל תיאור של פעלול שבו מעורב גבר בוער.
"Closer" (אנ') של ניין אינץ' ניילז – נאסר בשל תיאור עירום, קשירה, קוף חי שקשור לצלב, ומילים מיניות. כמו כן, נוצרה גרסה ערוכה כדי לצנזר חלק מהתוכן המפורש.
"Erotica" של מדונה – נאסר מערוץ המוזיקה MTV אך הושמע מאוחר יותר בפרק "Door to Door" של ביוויס ובאטהד.
"Ghost Ride It" של Mistah F.A.B. (אנ') – נאסר בשל האשמות לעידוד התנהגות נהיגה מסוכנת, וכן בשל תלונות על זכויות יוצרים על המכונית שבה נעשה שימוש בווידאו קליפ.
"Happiness in Slavery" של ניין אינץ' ניילז – נאסר בשל עירום, סימולציה של שטף ועינויים מיניים לא מדומים שבוצעו על ידי בוב פלנגן (אנ').
"Hurricane" (אנ') של Thirty Seconds to Mars – נאסר בשל סצנות מיניות מפורשות ותמונות אלימות.
"In My Darkest Hour" (אנ') של מגאדת' – נאסר בשל האזכור לכאורה להתאבדות.
"I Want to Break Free" של קווין – נאסר בשל תיאורי קרוס-דרסינג ומיניות של טרנסים.
"Jesus Christ Pose" של סאונדגארדן – נאסר בשל הצגת ילדה מכוסת עיניים ושלד מכני על צלב, ואחריו מספר צלבים שהבהבו שוב ושוב ממצבים זקופים למצבים הופכיים.
"Justify My Love" של מדונה – נאסר בשל תמונות מפורשות של סדו-מזוכיזם, מציצנות וביסקסואליות.
"Lacquer Head" של פריימוס – נאסר בשל מילים המתארות קטינים המשתמשים בסמים; הווידאו קליפ גם הציג ילד שצופה בטלוויזיה בזמן שיצור שטני שופך בנזין על הילד, ומפוצץ אותו כשהיצור רוכב על הילד, ובסופו של דבר מתרסק בקיר, ונהפך לאפר.
"Quote Unquote" של מיסטר באנגל – נאסר בשל תמונות מפחידות ותלייה של מספר דמויות.
"Reckoning Day" של מגאדת' – נאסר לכאורה עקב סכסוכי ניהול.
"s(AINT)" של מרילין מנסון – נאסר בשל תיאורים מפורשים של מין, שימוש בסמים ואלימות עצמית.
"Six, Six, Six" של דהגרמו אנד קיי (אנ') – נאסר עקב תמונות של אנטי-נוצרי נשרף; הווידאו קליפ הוצג מאוחר יותר בגרסה ערוכה.
"Sunshowers" של M.I.A. – נאסר עקב מילים מעוררות התנגדות.
"The Creature from the Black Leather Lagoon" של The Cramps (אנ') – נאסר עקב תוכן אירוטי בווידאו קליפ.
"The Price of Beauty" של Suicide Silence (אנ') – נאסר עקב גניחות.
"Tormented Mind" של Burning Human – נאסר בשל אלימות.
"What It Feels Like for a Girl" של מדונה – נאסר בשל תוכן אלים.
וידאו קליפים שנאסרו להשמעה ולצפייה > ב-MTV הבריטי

"My Favourite Game" (אנ') של The Cardigans - צולם עם חמישה סופים שונים. רובם נאסרו ב-MTV בריטניה בשל חשש שהווידאו קליפ עלול לעודד רכיבה מהירה במכוניות גנובות, ולגרום לתאונות דרכים. שני הסופים הכי פחות אלימים הוצגו לבסוף ב-MTV הבריטי.
לקריאה נוספת

Nuzum, Eric (2001). Parental Advisory: Music Censorship in America. HarperCollins. ISBN 0-688-16772-1.
Williams, Casey (2005). MTV Smut Peddlers: Targeting Kids with Sex, Drugs, and Alcohol (PDF) (Report). Parents Television Council. אורכב מ-המקור (PDF) ב-2007-02-17.
ז'אן-קלוד בריאלי

| --- | --- |

 לידה:  30 במרץ 1933 Sour El-Ghozlane, צרפת 
 פטירה:  30 במאי 2007 (בגיל 74) בפסקה זו רשומה אחת נוספת שטרם תורגמה, צרפת 
 מקום קבורה:  בית הקברות של מונמארטר 
 שם לידה:  Jean-Claude Marcel Brialy 
 מדינה:  צרפת 
 תקופת הפעילות:  מ-1955 
 מקום לימודים:  Prytanée National Militaire  College of Saint Etienne  הקונסרבטוריון העירוני של שטרסבורג  lycée David d'Angers 
 פרסים והוקרה:  מפקד בלגיון הכבוד (2003)  קצין במסדר ההצטיינות הלאומי (1990)  מפקד במסדר ההצטיינות הלאומי (1999)  קצין בלגיון הכבוד (13 ביולי 1994)  פרס סזאר לשחקן המשנה הטוב ביותר (1988)  אביר בלגיון הכבוד (1986)  Jean-Le-Duc award 
 פרופיל ב-IMDb
 
ז'אן-קלוד בריאלי (בצרפתית: Jean-Claude Brialy;‏ 30 במרץ 1933 – 30 במאי 2007) היה שחקן קולנוע ובמאי קולנוע צרפתי.
ביוגרפיה

בריאלי נולד בשנת 1933 באלג'יריה הצרפתית, שם שירת אביו קולונל בצבא צרפת. ב-1942 עבר עם משפחתו לצרפת, תחילה למארסיי ואחר כך לאנז'ר (Angers). הוא בוגר בית הספר הצבאי Prytanée national militaire (אנ') שבעיר לה פלש (La Flèche). בגיל 21 עבר לפריז כדי לעבוד כשחקן.
ב-1956 שיחק בתפקידו הראשון בסרט הקצר Le coup du berger (אנ') בבימויו של ז'אק ריווט. באותה שנה הופיע לראשונה בסרט עלילתי ארוך, "אלנה והגברים" (אנ'), בכיכובה של אינגריד ברגמן ובבימוי ז'אן רנואר.
בסוף שנות ה-50 הוא הפך לאחד השחקנים הפוריים ביותר בגל החדש הצרפתי. הוא הופיע בסרטים של במאי הגל החדש קלוד שברול (Le Beau Serge, 1958; Les Cousins, 1959), לואי מאל (Ascenseur pour l'échafaud, 1958; Les Amants, 1958), פרנסואה טריפו (400 המלקות, 1959), ז'אן-לוק גודאר, (Une femme est une femme, 1961), אריק רוהמר (Le Genou de Claire, 1970), וכן בסרטים של במאים צרפתים אחרים כמו ז'אן רנואר (Elena et les hommes 1958), רוז'ה ואדים (La ronde, 1964), פיליפ דה ברוקה (Le Roi de cœur, 1966) וקלוד ללוש (Robert et Robert, 1978), ובמאים שאינם צרפתים כאנטול ליטבק ("האם את אוהבת את ברהאמס?", 1961), קוסטה גברס ("גבר אחד יותר מדי" ב-1966), לואיס בוניואל ("רוח החופש", 1974), אטורה סקולה ("הלילה של וארן", 1982) ורוברטו בניני ("המופרע", 1994).
בשנת 2006 הופיע בתפקידו האחרון, בסרט הטלוויזיה "מסייה מקס", בבימויו של גבריאל אגיון (Gabriel Aghion).
בריאלי ביים מספר סרטים, כולל Églantine ב-1971, אשר קיבל השראה רופפת מזיכרונותיו שלו מילדות מאושרת בילה בשבלה (אנ') עם סבו וסבתו, ו-Les volets clos (תריסים סגורים) ב-1972.
הוא היה הבעלים של מסעדת L'Orangerie, באיל סן לואי. עבד גם כמנחה טלוויזיה, זמר ומנחה רדיו.
ב-1987 זכה בפרס סזאר לשחקן המשנה הטוב ביותר, על הופעתו בסרט "התמימים" של הבמאי אנדרה טשינה (André Téchiné).
גודאר תיאר את בריאלי כ"קרי גרנט הצרפתי", בעוד שבריאלי תיאר את המודלים החיים שלו, כשחקן סשה גיטרי והבמאי ז'אן קוקטו. במהלך הצגת אחד מספריו, בריאלי תיאר את עצמו כך: "אני ילד שהתמזל מזלו לעשות את מה שאני אוהב בחיים".
חיים אישיים

בשנת 1959 רכש בריאלי שאטו בקומונה מונטיון, ליד פריז. שם אירח חברים רבים מהקולנוע ומהתיאטרון, כמו ז'אן מארה, פייר ארדיטי ורומי שניידר, שאותה פגש במהלך הפקת הסרט "כריסטין" ב-1958. שניידר, לאחר התאונה הקטלנית של בנה דייוויד ב-1981, מצאה "מפלט מהפפראצי" בביתו של בריאלי. הזמרת הצרפתייה ברברה שרה לעיתים קרובות ליד הפסנתר בביתו. הבמאי ז'אן-פייר מלוויל צילם בשאטו את הסצנות האחרונות של סרט הפשע שלו מ-1970 "המעגל האדום", שם אלן דלון ואיב מונטן נהרגים בידי המשטרה.
בספרו האוטוביוגרפי Le Ruisseau des singes ‏ (2000) וספר הזיכרונות J'ai oublié de vous dire (שכחתי לספר לך) (2004), חשף בריאלי שהוא ביסקסואלי.
בריאלי נפטר ב-30 במאי 2007, בביתו במונטיון, לאחר תקופה ארוכה של סרטן. הוא הוריש את אחוזתו לקומונה של מו, ליד מונטיון, עם הצוואה שרשויות מיו יממנו את אחזקת האחוזה כל עוד שותפו, ברונו פינק, יתגורר בה. בקיץ 2020 עזב פינק את האחוזה ומסיבות בריאותיות עבר לדרום צרפת, ואז קיבלה הקומונה של מו את הבעלות המלאה על האחוזה.
פילמוגרפיה

פרק זה לוקה בחסר. אנא תרמו לוויקיפדיה ו.
הערות שוליים

1 2 3  "Jean-Claude Brialy est mort à 74 ans". Le Monde (בצרפתית). Reuters. 31 במאי 2007. {{cite news}}:  (עזרה)
↑  The Times, Jean Claude Brialy, The Times, ‏June 2, 2007
1 2 3  Arlot, Alexandre (23 באוקטובר 2020). "Seine-et-Marne : refuge des stars, le château de Jean-Claude Brialy s'ouvrira au public". Le Parisien (בצרפתית). {{cite news}}:  (עזרה)
↑  "Polémique sur le coût du château de Jean-Claude Brialy, légué à la ville de Meaux". Le Figaro (בצרפתית). 17 במרץ 2021. {{cite news}}:  (עזרה)
| --- | --- |
בקרת זהויות :  NLI: 987007349688605171  PLWABN: 9810690242005606  BIBSYS: 90922579  BNE: XX1617292  BnF: cb118939869 (data)  CiNii: DA13320853  GND: 122764951  ISNI: 0000 0001 2145 2434  LCCN: n93069000  MusicBrainz: 56faf02e-e9e7-435a-8c30-72a152c5077f  NKC: js20050411003  NLA: 35021771  NLK: KAC2020M0067  NTA: 101340265  RERO: 02-A003042546  SNAC: w6kp8z69  SUDOC: 026752344  Trove: 795911  VIAF: 100246484   WorldCat (עם VIAF): 100246484
אברהם יצחק פורטיס

| --- | --- |
 מדינה:  האיחוד הפולני-ליטאי האיחוד הפולני-ליטאי
 פטירה:  שנות ה-30 של המאה ה-18 ה'תצ"א-ה'ת"ק יברוב האיחוד הפולני-ליטאי האיחוד הפולני-ליטאי
 מקום קבורה:  יברוב אוקראינה אוקראינה
 מקום מגורים:  ירוסלב, ז'שוב
 כינויים נוספים:  פורטיז-דוקטור
 פעילות בולטת:  רפואה, עסקנות
 ידוע בשל:  פרנס ועד ארבע ארצות של פולין גדול ופולין קטן
 השכלה:  רפואה
 תקופת הפעילות:  בערך 1700 – 1730
 מקצוע:  רופא
 השקפה דתית:  יהדות אורתודוקסית
 צאצאים:  בנו שמואל, בנו רבי מאיר מקומרנא, בתו חיה אשת רבי יעקב חיים הלפרין
 מספר צאצאים:  5
 
אברהם יצחק פורטיס-חזק (במקורות ארכאיים: פורטיז, מכונה:פורטיז דוקטור; נפטר בטווח השנים ה'תצ"א-ה'ת"ק) היה רופא ועסקן יהודי-פולני, פעל בקהילות לבוב, ירוסלב, ז'שוב, ויברוב. ממנהיגי ועד ארבע ארצות, בעל השפעה רבה ברוסיה האדומה, ובעל קשרים עם השלטונות המקומיים. נודע כרופא מומחה, וכעשיר. התפרסם גם באדיקותו הדתית ואף הוכר באופן רשמי כרבה של זלוטשוב.
ביוגרפיה

נולד לשמואל זנוויל. משפחתו הייתה ממוצא איטלקי, ויש הסבורים כי הייתה ממוצא ספרדי. כינויו "פורטיס" (או: "פורטיז") הוא מהמילה האיטלקית Più forte - חזק, או שמשמעותו "רופא הנסיכים".
הוסמך לרפואה באוניברסיטת פדובה (היה חתן פרס מטעמה) ובמנטובה. שמו נודע בחוגי האצולה בפולין שהזמינו אותו ללבוב. הוא הורשה להתיישב בירוסלב, ובהשפעתו הושג רישיון לרכישת בית קברות עצמאי לקהילה. הוא גבה מחירים גבוהים במיוחד עבור ביקוריו, בטענה שמעולם לא מת אדם תחת ידו.
בשנת תס"ו עבר לריישא בה קנה ארמון מפואר אותו החרים ממנו האציל לובומירסקי בשנת תס"ט[דרושה הבהרה]. בו התגורר עד לשנת תפ"ה, על מנת להיות בקרבת מקום לשני הלקוחות הראשיים שלו ששימש כרופאם האישי; האחד מבית משפחת לובומירסקי (אנ') מריישא, והשני ממשפחת פוטוצקי בליז'נסק.
היה יהודי שומר מצוות אדוק, וקנאי לאמונתו, ואף סירב לרפא חולים החשודים בשבתאות. על אף זאת, מסופר כי הצטיין בידיעותיו בברית החדשה ובכתבי אבות הכנסייה. כאשר חלה קשות בהיותו בביקור בבית פוטוצקי בליז'נסק, ניסה הכומר המקומי, פולמוסן בשם רדלינסקי שאף חיבר ספר בשם "האמת הנוצרית", לשכנעו להמיר את דתו, אך הובס בוויכוח.
הדרכות רפואיות ממנו נדפסו בספר "תולדות אדם" שהודפס במהדורות רבות, וסגולה ממנו הובאה בספר "מפעלות אלוקים" המכיל סגולות ורפואות מרבי יואל בעל שם ורבי נפתלי כ"ץ.
בשנים תפ"ד–ת"ץ שימש כפרנס ועד ארבע ארצות של פולין גדול ופולין קטן, ובמסגרת זו כונה בפרק זמן מסוים "אב"ד זלוטשוב". בתפקידו זה היה מראשי החותמים בוועד, ומהמסכימים על ספרים חדשים. העניק לרבי ברכיה בירך הדרשן (בן בתו של רבי ברכיה בירך שפירא) מסמך המעניק לו רשות לדרוש בכל ארצות פולין בלא שיצטרך תחילה ליטול רשות מאת רב העיר, לאחר תקופה הלשינו על רבי ברכיה בירך בפני פורטיז-חזק בוועד שנערך בעיר פשבורסק כי רצה לפסול את משפחת "שומא משפחה" שהתיר המהרש"ל, בעקבות זאת החרים אותו פורטיז עד שהתברר כי ההלשנה הייתה שקרית. מקורות אחרים מספרים שפורטיז פעל לשחררו ממאסר לאחר תקרית שאירעה לו בעיר האלה[דרושה הבהרה].
בכינוס של ועד ארבע ארצות שהתקיים בירוסלב בשנת תפ"ד, השתתף רבי יעקב יהושע פלק והציג את עצמו כרבה של לבוב, על אף שהודח מתפקיד זה על ידי הסטרוסטה (אנ') של לבוב. הסטרוסטה של ירוסלב התבקש על ידי עמיתו מלבוב להסגיר את רבי יהושע לידיו, בקשת ההסגרה הגיעה לידיעתו של פורטיז והוא העניק לרבי יהושע מקום מחבוא בחדרו והבריחו לבוטשאטש. פורטיס גם חתם בשנת תע"ח על חרם נגד רבי שמואל מסלונים, לאחר שבעטיו סולק רבי יחזקיה יהושע פייבל תאומים ממשרת הרבנות בפשמישל. קודם לכן השליש בידו רבי שמואל שטרי חוב כערבות לכך שלא יקבל את רבנות פשמישל עד שראשי הקהל לא ישלמו את חובה של הקהילה לרבי יהושע פייבל.
בשנת תפ"ה עבר ליברוב ובה נפטר ונקבר בשנת ה'תצ"א או ה'תצ"ב, ויש אומרים ה'תצ"ז או ה'ת"ק.
משפחתו

אחיו לוי ליברמן - היה אף הוא רופא בלבוב, בשנת 1710 הוגשה נגדו על ידי הרופאים הנוצריים תלונה לבית המשפט בלבוב על שלבש גלימת רופא ולא את הלבוש היהודי.
בנו שמואל - למד רפואה בשנת תע"ו באוניברסיטת ויאדרינה האירופאית (אנ') שבפרנקפורט על האודר, ובשנת תצ"ג באוניברסיטת ורוצלב שהוקמה כשלושה עשורים לפני כן, אך לא הורשה לגור בברסלאו מכיוון שלא היה סוחר, אלא רופא מאיטליה שגר בירוסלב.
בנו משה - רופאו ואיש חצרו של ג'יימס לואיס סובייסקי (אנ'), בנו של יאן סובייסקי.
בנו זלמן - חתן רבי יהושע העשיל באב"ד מטרנופול.
בנו רבי מאיר חזק - רב בקומרנא. בשנת תע"ח היה נציג מטעם גליל פרמישלא לוועד ארבע ארצות שהתקיים בירוסלב בשנת ה'תע"ח וה'ת"ץ; לאחר מכן התקבל לרבנות מושציסק.
בתו חיה - נישאה לרבי יעקב חיים הלפרין, רבן של הערים ירוסלב ולובלין. נפטרה בט"ו באייר תקי"ב.